Eingabe einer Witwe an Eurylochos mit der Bitte um Rechtsschutz
Material: papyrus
Place: Herakleopolites
Categories: Eingabe an den Strategen
Vertrag
Unterhalt
Mitgift
Witwe
Bestattung
Εὐρυλόχῳ συγγενεῖ καὶ στρατηγῶι καὶ 
ἐπὶ τῶν προσόδων 
[πα]ρὰ Τασέμθεως γυναικὸς Ὥρου ἀδελφοῦ 
[Ἑριέ]ως τοῦ πτεραφόρου ἱερέως τοῦ ἐν Τιλώ[θ]ει 
ἱεροῦ Ἡρακλέους θεοῦ μεγίστου. τῶν γονέ[ω]ν μου 
ἐκ Ποενάμεως εἰς τὸ ἐν τῆι Τιλώθει κατελ
θόντων ἱερὸν καὶ εἰς τὸ τῶν προγεγραμμένων 
παστοφόριον καταλυσάντω[ν] ἐπιπλεκείς μοι 
ὁ Ὧρος ἐκ πολλῆς διατριβῆς. ὁ πατὴρ ἀποθ[έ]
μενος τὰ ἐν τῆι ἰδίαι ὑπάρχοντα καὶ φερνὴν 
αὐτῶι διὰ τῶν ἀδελφῶν τοῦ τε Ἑριέως καὶ Σεμθέ[ως] 
Παάβιος προσενεγκάμενος χα νο  κε. ἔγραψέν 
μοι Αἰγυπτίαν τροφῖτιν, ἐξ οὗ καὶ ἐσχηκυῖα 
τέκνα δ, ἀ[πὸ δὲ το]ύτων ἑνὸς  περ[ιόντος]. 
οἱ ἀδελφοὶ ἀνήνεγκαν αὐτῶι τῶν οἰκη[μά]των 
[δ]ιαίρεσιν. ὁ ἀνὴρ μεταλλάξας τὸν βίον 
[ο]ὕτως διακείμενος. ἐμὲ ἠνάγκασαν μέχρι τοῦ 
νῦν τὰς ἐν ταῖς νεκρίαις εἰς αὐτὸν δαπάνας 
ποιεῖσθαι, πάντα τὰ τοῦ τέκνου ἀποφερόμενοι 
οὐδὲν εἰς τὰ ἀναγκαῖα ἐπιχορηγοῦσι. διὸ ἀξιῶι 
χήρα οὖσα ἐκθεῖναί μοι καὶ τῶι ὀρφανῶι 
παιδίωι τὸ δίκαιον μὴ ἐμμεμενηκότα ἐφʼ οἷς 
οἱ ἱερεῖς καὶ Ἀπίων ὁ γυμνασιαρχήσας δεδικαιωκαν, 
ἐὰν φαίνηται προνοῆσαι ἡμῶν, ἵνʼ ὦμεν βεβοηθημένοι. 
  εὐτύχει